Трофимов Валерий Николаевич

Трофимов Валерий Николаевич (6 сентябрь 1959 йыл) — Башҡортостан Республикаһы Өфө ҡала Советы рәйесе, «Энергоинжиниринг» яуаплылығы сикләнгән ширҡәт директоры.

 Биографияһы 
Валерий Николаевич Трофимов 1959 йылдың 5 сентябрендә Өфө ҡалаһында тыуа. 1981 йылда сәнәғәт электроникаһы һөнәре буйынса Өфө авиация институтын тамамлай. Хеҙмәт эшмәкәрлеген шул уҡ йылда В. И. Ленин исемендәге Өфө приборҙар эшләү заводында башлай. 1983—1986 йылдарҙа Ҡораллы Көстәр сафында хеҙмәт итә. 1986—2012 йылдарҙа Өфө «Электроаппарат» заводында төрлө вазифаларҙа эшләй, йыйыу цехының лаборатория начальнигынан алып предприятиеһының генераль директоры вазифаһына тиклем юл үтә. 2008—2012 йылдарҙа — Башҡортостан Республикаһы Өфө ҡала советының икенсе саҡырылыш депутаты. 2012—2013 йылдарҙа «Гип-Энерго» яуаплылығы сикләнгән ширҡәт директоры булып эшләй. 2013 йылдан — «Энергоинжиниринг» яуаплылығы сикләнгән ширҡәт директоры. 2016 йылдың 18 сентябрендә Өфө ҡала советының дүртенсе саҡырылыш депутаты итеп һайлана. 2016 йылдың 27 сентябренән — Өфө ҡала советы рәйесе.

Әлеге ваҡытта Валерий Трофимов «Энергоинжиниринг» яуаплылығы сикләнгән ширҡәте директоры булып эшләй. Бер үк ваҡытта Өфө ҡалаһы советы депутаты, ҡала советы рәйесе вазифаһын округы башлығы вазифаһын башҡара (Өфө — халҡы бер миллиондан ашҡан ҡалалар араһында ҡала советы рәйесе һәм уның депутаттары бушлай эшләгән берҙән-бер ҡала).

«Берҙәм Рәсәй» партияһы ағзаһы.

Өйләнгән, ҡыҙ һәм ул тәрбиәләй.

 Наградалары 
 Башҡортостан Республикаһының Сәнәғәт сәйәсәте буйынса дәүләт комитетының Почет грамотаһы (12.09.2000).
 «Рәсәй профессионалы» миҙалы (2005 йыл, сентябрь).
 Өфө ҡалаһы ҡала советының Почет грамотаһы (20.09.2007).
 «Башҡортостан Республикаһының атҡаҙанған машиналар төҙөүсеһе» (04.09.2009).

 Һылтанмалар 
 Структура Совета городского округа город Уфа Республики Башкортостан
 Личная страница на официальном сайте Совета городского округа город Уфа Республики Башкортостан. 
 Личная страница на официальном сайте Администрации городского округа город Уфа Республики Башкортостан
 Председателем горсовета Уфы избран Валерий Трофимов
 Валерий Трофимов избран председателем городского Совета Уфы
 Новый состав уфимского Горсовета избрал председателя и трех замов
 Горсовет Уфы возглавил Трофимов
 В Уфе состоялось первое заседание Совета Уфы четвертого созыва

Категория:«Берҙәм Рәсәй» ағзалары
Категория:Өфөнөң башлыҡтары
Категория:Өфө дәүләт авиация техник университетын тамамлаусылар
Категория:Википедия:Статьи с переопределением значения из Викиданных
Категория:Өфөлә тыуғандар
Категория:Википедия:Замандаштар биографияһы
Категория:1959 йылда тыуғандар
Категория:6 сентябрҙә тыуғандар